
Konkursi väljakuulutamine Narva Noorte Meremeeste Klubi direktori vaba ametikoha täitmiseks

1. Asjaolud ja menetluse käik
Narva Noorte Meremeeste Klubi on munitsipaalhuvikool, mis tegutseb noorsootöö valdkonnas ning loob huvihariduse omandamise ja isiksuse mitmekülgse arengu, sealhulgas oma keele ja kultuuri viljelemise võimalused huvihariduse erinevates valdkondades. Narva Noorte Meremeeste Klubi on Narva Linnavalitsuse Kultuuriosakonna hallatav asutus.

Alates 24.07.2023 on Narva Noorte Meremeeste Klubi direktori ametikoht vaba. Narva Linnavalitsus kehtestas 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse juhataja ja huvikooli direktori vaba ametikoha täitmiseks“, millega on kehtestatud ka Narva linna hallatava huvikooli direktori vaba ametikoha täitmiseks korraldatava avaliku konkursi läbiviimise kord.
Konkursiteade konkursi valjakuulutamise kohta avaldatakse Narva linna veebilehel ja vähemalt ühes üleriigilise levikuga perioodilises valjaandes. Konkursiteade tehakse avalikuks vähemalt kaks nädalat enne konkursil osalemise taotluse esitamise tähtaega, et konkursil osalejal oleks alates konkursiteate avaldamise päevast taotluse esitamiseks aega vähemalt kaks nädalat.

2. Õiguslikud alused
2.1 Huvikooli seaduse § 15 lõige 1 sätestab, et konkursi direktori vaba ametikoha täitmiseks kuulutab välja ja korraldab kooli pidaja.
2.2 Narva Linnavolikogu 17.01.2008. a määruse nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ § 1 alusel delegeeris Narva Linnavolikogu huvikooli seaduse § 15 lõikes 1 kooli pidaja pädevusse antud ülesande lahendamine Narva Linnavalitsusele.
3. Otsus


3.1 Kuulutada välja konkurss Narva Noorte Meremeeste Klubi direktori vaba ametikoha täitmiseks.
3.2 Narva Linnavalitsuse Kultuuriosakonnal koostada konkursiteade ja korraldada konkursiteate avaldamine.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega  sätestatud korras.

